


[bookmark: _Toc310761165][bookmark: _Toc310763909][bookmark: _Toc310860459][bookmark: _Toc342478522][bookmark: _Toc342479269][bookmark: _Toc373933931][bookmark: _Toc404684986]Temeljem članka 17. Zakona o sustavu civilne zaštite (Narodne novine broj 82/15, 118/18, 31/20,  20/21 i 114/22) i  članaka 23. i 41. Statuta Dubrovačko-neretvanske županije (Službeni glasnik Dubrovačko-neretvanske županije broj 3/21), Županijska skupština Dubrovačko-neretvanske županije na sjednici održanoj _____________godine donosi:  

Analizu stanja sustava civilne zaštite
na području Dubrovačko-neretvanske županije
[bookmark: _Toc310860461][bookmark: _Toc342478524][bookmark: _Toc342479271][bookmark: _Toc373933933][bookmark: _Toc404684988]Uvod 
Civilna zaštita je od javnog interesa za Republiku Hrvatsku i za sigurnost Republike Hrvatske, a predstavlja sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama te otklanjanju posljedica terorizma i ratnih razaranja. Zakonom o sustavu civilne zaštite (Narodne novine broj 82/15, 118/18, 31/20, 20/21 i 114/22) u pravni poredak Republike Hrvatske prenosi Direktiva 2012/18/EU Europskog parlamenta i Vijeća od 4. srpnja 2012. godine o kontroli opasnosti od velikih nesreća koje uključuju opasne tvari, o izmjeni i kasnijem stavljanju izvan snage Direktive Vijeća 96/82/EZ (Tekst značajan za EPG) (SL L 197, 24.  srpnja 2012. godine). Djelovanje Europske unije u području civilne zaštite obuhvaćeno je člankom 196. Ugovora o funkcioniranju Europske unije (UFEU), a cilj mu je:
· poduprijeti i dopuniti djelovanje država članica Europske unije na nacionalnoj, regionalnoj i lokalnoj razini u pogledu sprečavanja rizika, pripreme osoblja civilne zaštite i reagiranja na prirodne nepogode i nesreće koje je prouzročio čovjek;
· promicati brzu i učinkovitu operativnu suradnju među nacionalnim službama za civilnu zaštitu;
· promicati dosljednost djelovanja civilne zaštite na međunarodnoj razini. 
Člankom 17. navedenog Zakona propisano je da u ostvarivanju prava i obveza u području civilne zaštite predstavnička tijela jedinica lokalne i područne (regionalne) samouprave u postupku donošenja proračuna razmatraju i usvajaju godišnju analizu sustava civilne zaštite. 
Analiza stanja sustava civilne zaštite prati provedbu ciljeva navedenih u Smjernicama za organizaciju i razvoj sustava civilne zaštite na području Dubrovačko-neretvanska županije za razdoblje od 2025. do 2029. godine (Službeni glasnik Dubrovačko-neretvanske županije broj ). 
Dokumenti važni za izgradnju sustava civilne zaštite te djelovanje operativnih snaga i drugih sudionika civilne zaštite 
Cilj postavljen Smjernicama: uređen pravni okvir za nesmetanu izgradnju održivog sustava civilne zaštite
Dubrovačko-neretvanska županija u proteklom je razdoblju donijela sve nužne planske dokumente iz područja civilne zaštite. U proteklom jednogodišnjem razdoblju potrebno je napomenuti donošenje izmjena i dopuna Procjene rizika od velikih nesreća za područje Dubrovačko-neretvanske županije s obzirom da je u sustav civilne zaštite Dubrovačko-neretvanske županije uvrštena udruga od interesa za sustav civilne zaštite – Hrvatski centar za potresno inženjerstvo koji, tako, postao dodatna operativna snaga na našem području. Shodno tome izmijenjen je i Plan djelovanja civilne zaštite. Osim navedenih, prethodno su doneseni i ostali planski dokumenti iz područja civilne zaštite:  Vanjski plan zaštite  spašavanja Dubrovačko – neretvanske županije u slučaju nesreća koje uključuju opasne tvari za područje postrojenja Terminal za dopremu, skladištenje i otpremu tekućih tereta u Luci Ploče I. Faza – grupa 100 i pripadajuća infrastruktura, II. Faza - grupa 200 i pripadajuća infrastruktura (Područje broj 21 i 22), VI., VII. i VIII. Faza i prekrcajni lučki terminal tekućih tereta – brod skladište operatera ATT - Adriatic Tank Terminal d.o.o., Vanjski plan zaštite i spašavanja u slučaju velikih nesreća koje uključuju opasne tvari za područje postrojenja Skladište za tekuće terete u Luci Ploče i Kanal Vlaška – Jadransko more operatera Naftni terminali Federacije d.o.o. te Procjenu ugroženosti od požara i tehnološke eksplozije Dubrovačko-neretvanske županije. Svi prilozi koji sadrže kontakt podatke odgovornih osoba u navedenim dokumentima aktualiziraju se jednom godišnje. 
Nakon održanih lokalnih izbora Županijska skupština je, također, donijela Smjernice za organizaciju i razvoj sustava civilne zaštite na području Dubrovačko-neretvanske županije za razdoblje od 2025. do 2029. godine.
Zaključak: Cilj postavljen Smjernicama u potpunosti je ostvaren te njegova redefinicija nije potrebna.
Doprinos nositelja i sudionika sustava civilne zaštite u provođenju postavljenog cilja je na zadovoljavajućoj razini i pridonosi daljnjem poboljšanju sustava civilne zaštite na području Dubrovačko-neretvanske županije.  
[bookmark: _Toc310860463][bookmark: _Toc342478526][bookmark: _Toc342479273]Pravne osobe i službe od interesa za organizaciju i razvoj sustava civilne zaštite 
[bookmark: _Toc310761168][bookmark: _Toc310763912][bookmark: _Toc310860468][bookmark: _Toc342478529][bookmark: _Toc342479276][bookmark: _Toc373933938][bookmark: _Toc404684992]Cilj postavljen Smjernicama: određene pravne osobe od interesa za sustav civilne zaštite 
Zakon o sustavu civilne zaštite članak 17. (Narodne novine broj 82/15, 118/18, 31/20, 20/21 i 114/22) određuje da predstavničko tijelo, na prijedlog izvršnog tijela jedinice lokalne i područne (regionalne) samouprave, donosi odluku o određivanju pravnih osoba od interesa za sustav civilne zaštite. Odluku o određivanju pravnih osoba od interesa za sustav civilne zaštite na području Dubrovačko-neretvanske županije Županijska je skupština donijela 16. ožujka 2021. godine (Službeni glasnik Dubrovačko-neretvanske županije broj 3/21) u kojoj su razrađene konkretne zadaće pravnih osoba od interesa za sustav civilne zaštite na našem području. Nije bilo potrebe za izmjenama navedene Odluke. Određene pravne osobe od interesa za sustav civilne zaštite donijele su operativne planove civilne zaštite koje se redovno ažuriraju.
Zaključak: Cilj postavljen Smjernicama u potpunosti je ostvaren te njegova redefinicija nije potrebna.  
[bookmark: _Toc310761169][bookmark: _Toc310763913]Doprinos nositelja i sudionika sustava civilne zaštite u provođenju postavljenog cilja je na zadovoljavajućoj razini i pridonosi daljnjem poboljšanju sustava civilne zaštite na području Dubrovačko-neretvanske županije.  
Vatrogasno zapovjedništvo i vatrogasne postrojbe
Cilj postavljen Smjernicama: dobro opremljene i osposobljene vatrogasne postrojbe u sustavu civilne zaštite
Opremanje vatrogasnih postrojbi provodi se neprestano sukladno proračunskim mogućnostima i potrebama Vatrogasne zajednice. Potrebno je istaknuti da se, za opremanje i osposobljavanje operativnih, koriste i europska sredstava realizirajući različite projekte iz područja civilne zaštite. U rujnu ove godine završile je provedba EU projekta HANDY koji se sufinancira sredstvima Europskog fonda za regionalni razvoj, a posredstvom Programa prekogranične suradnje Interreg Italija-Hrvatska. 
Radilo se o projektu čiji su glavni ciljevi bili opremanje i stručno osposobljavanje operativnih snaga civilne zaštite u Italiji i Hrvatskoj. Tijekom proteklog dvogodišnjeg razdoblja održano je nekoliko projektnih sastanaka tijekom kojih su predstavljeni različiti alati te razmijenjena iskustva pripadnika operativnih snaga obaju zemalja o čemu je sačinjena posebna baza podatka koja moći poslužiti unaprjeđenju intervencija operativnih snaga civilne zaštite, ali i razvoju novih projektnih ideja u predstojećem razdoblju. Organizirane su i različite stožerno zapovjedne i terenske vježbe pripadnika operativnih snaga civilne zaštite na svim partnerskim područjima.
Dubrovačko-neretvanska županija je, realizacijom EU projekta HANDY, nabavila bioradar, vibraskop, set hidrauličkih podupirača, šatore, agregate te drugu skupnu i pojedinačnu opremu za pripadnike vatrogasnih postrojbi, Hrvatske gorske službe spašavanja te Društva Crvenog križa Dubrovačko-neretvanske županije. Posebno je značajna nabava bespilotnih letjelica i ostale opreme za članove dubrovačke ispostave Hrvatskog centra za potresno inženjerstvo. Hrvatski centar za potresno inženjerstvo je, od svibnja prošle godine, sastavni je dio operativnih snaga civilne zaštite. Specijalizirane bespilotne letjelice koristit će se za različite preventivne aktivnosti i uvježbavanja zajedno s ostalim operativnim snagama s našeg područja, a u planu je održavanje različitih programa stručnog osposobljavanja za rad s bespilotnim letjelicama u kriznim situacijama. Nabavljena oprema vrijedna je preko 290 tisuća EUR. Ukupna vrijednost projektnih aktivnosti bila je 2.531.880,00 EUR, a aktivnosti koje je provodila Dubrovačko-neretvanska županija 493.880,00 EUR. Dubrovačko-neretvanska županija vlastitim proračunskim sredstvima sufinancirala je 20 posto vrijednosti provedbenih aktivnosti, dok se 80 posto sufinanciralo sredstvima Europskog fonda za regionalni razvoj putem Programa prekogranične suradnje Interreg Italija-Hrvatska.
 
Zaključak: Opremanje i osposobljavanje vatrogasnih postrojbi, ali i ostalih operativnih snaga sustava civilne zaštite na području Dubrovačko-neretvanske županije je neprestani proces te se ostvaruje zadovoljavajućom dinamikom.  
Redefiniranje cilj postavljenog Smjernicama: Cilj postavljen Smjernicama u potpunosti je ostvaren te njegova redefinicija nije potrebna.
Doprinos nositelja i sudionika sustava civilne zaštite u provođenju postavljenog cilja je na zadovoljavajućoj razini i pridonosi daljnjem poboljšanju sustava civilne zaštite na području Dubrovačko-neretvanske županije.
Stožer civilne zaštite Dubrovačko-neretvanske županije 
Cilj postavljen Smjernicama: članovi Stožera civilne zaštite osposobljeni za rad u kriznim situacijama
[bookmark: _Toc342478533][bookmark: _Toc342479283][bookmark: _Toc373933947]Stožer civilne zaštite Dubrovačko-neretvanske županije trenutačno broji 10 članova koji su imenovani sukladno Pravilniku o sastavu Stožera, načinu rada te uvjetima za imenovanje načelnika, zamjenika načelnika i članova Stožera civilne zaštite (Narodne novine broj 126/19 i 17/20).
Stožer civilne zaštite je, u suradnji s Ravnateljstvom civilne zaštite (Službom civilne zaštite Dubrovnik) svakodnevno koordinira aktivnostima te prati provedbu planskih dokumenata kojim je određeno područje civilne zaštite. Dubrovačko-neretvanska županija tako sudjeluje u različitim inicijativama Ravnateljstva civilne zaštite. 
Stožer civilne zaštite Dubrovačko-neretvanske županije se neprestano opremao novom komunikacijskom i ostalom opremom kako bi, u slučaju potrebe, njegovo djelovanje bilo što svrsishodnije i učinkovitije. 
Zaključak: Cilj postavljen Smjernicama je u potpunosti ostvaren uzimajući u obzir činjenicu da su svi članovi Stožera osposobljeni za stožerni rad. Redefinicija cilja nije potrebna. 
Doprinos nositelja i sudionika sustava civilne zaštite u provođenju postavljenog cilja je na zadovoljavajućoj razini i pridonosi daljnjem poboljšanju sustava civilne zaštite na području Dubrovačko-neretvanske županije.

Provedba različitih mjera zaštite od požara 
Cilj postavljen Smjernicama: unaprjeđenje protupožarne zaštite, zaštita šuma i otvorenih prostora

Vatrogasne postrojbe sastavni su dio operativnih snaga sustava civilne zaštite Dubrovačko-neretvanske županije te se većina aktivnosti provedenih u cilju protupožarne zaštite promatra kroz sustav civilne zaštite u cjelini. Ipak, imajući u vidu geografske posebnosti područja Dubrovačko-neretvanske županije te posljedice koje može uzrokovati požar otvorenog prostora, nije na odmet dodatno obraditi provedbu različitih mjera zaštite od požara. Vatrogasna zajednica Dubrovačko-neretvanske županije, u suradnji sa Stožerom civilne zaštite, radila je provedbi Programa aktivnosti u provedbi posebnih mjera zaštite od požara od interesa za Republiku Hrvatsku u 2026. godini. Pripadnici vatrogasnih postrojbi sudjelovali su na programima stručnog osposobljavanja organiziranih sklopu EU projekta HANDY, te u ostalim programima i aktivnostima koje redovno organizira Vatrogasna zajednica Dubrovačko-neretvanske županije. Potrebno je posebno istaknuti kontinuiranu prekograničnu suradnju s Bosnom i Hercegovinom i Crnom Gorom. 
Zaključak: Cilj postavljen Smjernicama u potpunosti je ostvaren te njegova redefinicija nije potrebna.
Doprinos nositelja i sudionika sustava civilne zaštite u provođenju postavljenog cilja je na zadovoljavajućoj razini i pridonosi daljnjem poboljšanju sustava civilne zaštite na području Dubrovačko-neretvanske županije.

Međunarodna suradnja iz područja civilne zaštite
Dubrovačko-neretvanska županije je radi svog geografskog položaja usmjerena na međunarodnu, uglavnom prekograničnu suradnju, u gotovo svim područjima svoje nadležnosti pa tako i u dijelu nadležnosti koji se odnosi na civilnu zaštitu. 
Tijekom 2026. godine Dubrovačko-neretvanska županija uspješno je provodila projekte koji su u potpunosti ili dijelom u nadležnosti civilne zaštite. Realizacijom tih projekata operativne snage civilne zaštite opremljene su nužnom pojedinačnom i skupnom opremom. U predstojećem razdoblju u planu je provedba projekata koji će eventualno biti odobreni za provedbu te sudjelovanje na stručnim domaćim i europskim događanjima iz područja civilne zaštite kao što su dvogodišnji Europski forum civilne zaštite u Bruxellesu te različiti stručni programi Platforme hrvatskih županija i gradova za smanjenje rizika od katastrofa, ali i ostalim programima u organizaciji Ministarstva unutarnjih poslova – Ravnateljstva civilne zaštite. 
Zaključak: Cilj postavljen Smjernicama u potpunosti je ostvaren te njegova redefinicija nije potrebna.
Doprinos nositelja i sudionika sustava civilne zaštite u provođenju postavljenog cilja je na zadovoljavajućoj razini i pridonosi daljnjem poboljšanju sustava civilne zaštite na području Dubrovačko-neretvanske županije.

[bookmark: _Toc310761172][bookmark: _Toc310763926][bookmark: _Toc310860489][bookmark: _Toc342478551][bookmark: _Toc342479301][bookmark: _Toc373933968][bookmark: _Toc404685020]Financijski plan
Osiguranje određenog iznosa sredstava iz Proračuna Dubrovačko-neretvanske županije za organizaciju sustava civilne zaštite mora imati za cilj: racionalno, funkcionalno i učinkovito djelovanje ukupnog sustava civilne zaštite na našem području. 
Financijski plan osiguranih sredstava za 2026. godinu dostatan je za provođenje svih aktivnosti predviđenih u sklopu sustava civilne zaštite na području Dubrovačko-neretvanske županije. 

	RAZVOJ SUSTAVA CIVILNE ZAŠTITE DNŽ-e
	Plan 2026.
	Opis aktivnosti ostvarenih tijekom 2026. godine

	PLANOVI IZ PODRUČJA CIVILNE ZAŠTITE


	20.000,00 €
	Dosada nije bilo potrebe za realizacijom sredstava namijenjenih uslugama vanjske suradnje u procesu izrade planskih dokumenata iz područja civilne zaštite.

	DJELATNOST VATROGASNE ZAJEDNICE DUBROVAČKO-NERETVANSKE ŽUPANIJE

	220.000,00 €
	Sredstva za djelatnost Vatrogasne zajednice osigurana su sukladno člancima 110. i 111. Zakona o vatrogastvu (NN 125/19 , 114/22, 155/23). Planirani iznos uključuje i troškove intervencija po nalogu županijskog vatrogasnog zapovjednika. 

	PROGRAM AKTIVNOSTI U PROVEDBI POSEBNIH MJERA ZAŠTITE OD POŽARA OD INTERESA ZA REPUBLIKU HRVATSKU
	65.000,00 €
	Sredstva za provedbu Programa aktivnosti u provedbi posebnih mjera zaštite od požara od interesa za Republiku Hrvatsku u 2026. godini su, posredstvom Vatrogasne zajednice Dubrovačko-neretvanske županije, realizirana sukladno Financijskom planu osiguranih sredstava za provođenje zadaća 
tijekom požarne sezone 2026. godine. 

	GODIŠNJI PROVEDBENI PLAN UNAPRJEĐENJA ZAŠTITE OD POŽARA

	15.000,00 €
	Sredstva za provedbu Godišnjeg plana unaprjeđenja zaštite od požara realizirana sukladno predviđenom planu posredstvom Vatrogasne zajednice Dubrovačko-neretvanske županije.

	
AKTIVNOSTI STOŽERA CIVILNE ZAŠTITE DNŽ-e


	100.000,00 €
	Tijekom 2026. godine nastavilo se s daljnjim opremanjem Stožera civilne zaštite za rad u slučaju izvanrednih situacija. Stožer civilne zaštite obavljao je i druge svakodnevne aktivnosti iz područja civilne zaštite te sudjelovao u realizaciji europskih projekata čiji su ciljevi daljnje opremanje i osposobljavanje operativnih snaga sustava civilne zaštite.  

	
HRVATSKA GORSKA SLUŽBA SPAŠAVANJA


	50.000,00 €
	Sredstva za sufinanciranje djelatnosti dvaju stanica Hrvatske gorske službe spašavanja koje djeluju na području Dubrovačko-neretvanske županije, u Dubrovniku i Orebiću, realizirana su sukladno Programu javnih potreba provedbu  Hrvatske gorske službe spašavanja za stanice Dubrovnik i Orebić za 2026. godinu.

























Tablica 1. Pregled planiranih sredstava Proračuna DNŽ-e[footnoteRef:1] [1:  Realizacija financijskog plana osiguranih sredstava u potpunosti će biti poznata nakon prihvaćenog prijedloga izmjena i dopuna Proračuna Dubrovačko-neretvanske županije za 2027. i projekcija za 2027. i 2028. godinu o čemu se odlučuje na sjednici Županijske skupštine u prosincu 2026. godine
] 

osiguranih za razvoj sustava civilne zaštite u 2026. godini i opis provedenih aktivnosti 

KLASA: 240-01/26-01/
URBROJ: 2117-04-
Dubrovnik, ____________
							Predsjednik Županijske skupštine
							      Nikola Dobroslavić, prof.








Dostaviti:
1. Ravnateljstvo civilne zaštite, Služba civilne zaštite Dubrovnik, Liechtensteinov put 31, 20000 Dubrovnik
1. Upravni odjel za poslove Župana i Županijske skupštine (za objavu u Službenom glasniku Dubrovačko-neretvanske županije), ovdje
1. Pismohrana



